Bilanțul vaccinării. Peste 41.000 de români, vaccinați în ultimele 24 de ore. Câți au primit prima doză.
Peste 41.000 de români au fost vaccinați în ultimele 24 de ore, a anunțat marți CNCAV. Dintre aceștia, mai puțin de 10.000 au primit prima doză de vaccin.
Din cele 41.562 de persoane vaccinate în ultimele 24 de ore, 9.531 au primit prima doză de vaccin, 12.891 pe cea de-a doua, iar 19.140 au primit a treia doză.7.749.385 de persoane au primit până acum prima doză de vaccin, 7.433.026 au schema completă de vaccinare, iar 1.565.385 au primit și doza de rapel.În ultimele 24 de ore au fost înregistrate 15 reacții adverse, iar numărul celor raportate de la începutul campaniei de vaccinare a ajuns la 19.428.CNCAV a precizat că 205 reacții adverse sunt în curs de investigare.